Diari Oficial de la Generalitat Valenciana


Sumari del DOGV 4810, del 02-08-2004 (2004/7384)

Informació pública de l'alternativa tècnica del programa d'actuació integrada per a l'execució del carrer del Safrà.
--------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7384


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa d'actuació integrada per a l'execució del carrer del Safrà. [2004/Q7384]
  
La Regidoria Delegada d'Urbanisme de l'Ajuntament de Benissa, mitjançant la Resolució de data 17 de maig de 2004, ha disposat:
  
Primer. Sotmetre al tràmit d'informació pública l'alternativa tècnica del programa d'actuació integrada per a l'execució del carrer del Safrà, constituït pel projecte d'urbanització del carrer del Safrà, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb la remissió prèvia dels avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'este termini qualssevol altres formes de publicitat que s'hi pogueren donar.
  
Segon. La present informació pública té caràcter de simultani concurs públic per a la selecció de l'urbanitzador, i s'hi poden presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior.
  
Quart. Estos terminis es prorrogaran per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i hi presta caució. Esta pròrroga s'anunciarà al tauler d'edictes de l'ajuntament i es comunicarà als qui pel fet de desconéixer-la hagueren presentat pliques prematurament.
  
Cinqué. L'acte d'obertura de pliques es farà en la següent data hàbil a la conclusió del termini per a presentar-les. Si este dia fóra dissabte, es posposarà al dilluns següent.
  
Sisé. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant este període, podran associar-se unint-ne les proposicions.
  
Seté. L'expedient estarà exposat al públic i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Huité. Notificar el present acord als regidors de la corporació municipal, de conformitat i als efectes establits en l'article 46.3 de la Llei Reguladora de l'Activitat Urbanística.
  
Nové. Remetre un avís amb el contingut de l'edicte al domicili fiscal dels qui consten al Cadastre com a titulars de drets afectats per l'actuació proposada.
  
La present resolució la firma la regidora delegada d'Urbanisme per delegació de l'alcalde Juan Bta. Roselló Tent, en virtut del Decret de data de 16 de juny de 2003.
  
Cosa que es publica en compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.